AOT ขวางลำ-PTT จอดป้าย กด SET ลดช่วงบวกเหลือ 0.02% ยัง!ไม่ลบ “ไฮเดิม”
AOT ขวางลำ-PTT จอดป้าย กด SET ลดช่วงบวกเหลือ 0.02% ยัง!ไม่ลบ "ไฮเดิม"
27 ธ.ค. 2560

ผู้สื่อข่าวรายงานว่า ดัชนีตลาดหุ้นไทยในช่วงบ่ายได้มีแรงเทขายทำกำไรออกมาในหุ้นขนาดใหญ่อย่าง AOT ในช่วงท้ายตลาด ส่งผลให้ราคาหุ้น AOT ปิดลบที่ระดับ 67.50 บาท ลบ 1 บาท หรือ 1.46% ด้วยมูลค่าซื้อขาย 3.81 พันล้านบาท อีกทั้ง PTT ที่มีแรงซื้อเข้ามาตลอดในภาคบ่ายได้ย่อตัวลงมาในช่วงท้ายตลาดจนลงมาปิดแบบเสมอตัวที่ระดับ 440.บาท ด้วยมูลค่าซื้อขาย 2.63 พันล้านบาท
ทั้งนี้ จากปัจจัยดังกล่าว ได้ส่งผลให้ตลาดหุ้นไทยในช่วงโค้งสุดท้ายย่อตัวลงมาปิดที่ระดับ 1,752.89 จุด บวก 0.41 จุด หรือคิดเป็น 0.02% ด้วยมูลค่าซื้อขาย 6.15 หมื่นล้านบาท โดยในระหว่างวัน ดัชนีได้ขึ้นไปทำจุดสูงสุดระหว่างวันที่ระดับ 1,763.36 จุด แต่ยังไม่สามารถยืนปิดที่เหนือนิวไฮที่ระดับ 1,753.79 จุด ที่เคยทำไว้เมื่อวันที่ 4 มกราคม 2537 ที่ผ่านมาได้
 
 
 